
Nr. 656

AVIZ

asupra propunerii legislative privind declararea comunei Criscior, judeţul Hunedoara, oraş
Cu adresa nr. 345 din 6 septembrie 2001, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind declararea comunei Criscior, judeţul Hunedoara, oraş.

In urma examinării, în şedinţa din data de 09 octombrie 2001, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

În programul de guvernare pe perioada 2001 - 2004, aprobat prin Hotărârea Parlamentului nr. 39/2000, se prevede, la cap. IX punctul 9.1.8., "organizarea ca oraşe a unui număr important de comune care, prin dotările tehnico - edilitare (alimentare cu apă şi gaze, canalizare, telefonie etc.) se apropie de statutul de localitate urbană".

Prin urmare, considerăm necesar respectarea art. 13 din Legea nr. 3/2000 privind organizarea şi desfăşurarea referendumului, potrivit căruia, pentru probleme de interes deosebit, se organizează referendum local în toate satele şi localităţile componente ale comunei. 

PREŞEDINTE,

Prof. dr. Florin Georgescu
SECRETAR,

Dr. ec. Daniel Ionescu

          Experţi parlamentari:

          Onete Alexandru

          Popescu Luminiţa

